b'\n_START_ARTICLE_\nVilniaus lietuvi\xc5\xb3 susivienijimas R\xc5\xabta\n_START_PARAGRAPH_\nVilniaus lietuvi\xc5\xb3 susivienijimas \xe2\x80\x9eR\xc5\xabta\xe2\x80\x9c \xe2\x80\x93 1909\xe2\x80\x931914 m. Vilniuje veikusi lietuvi\xc5\xb3 kult\xc5\xabros draugija. \xc4\xaekurta Mykolo Sle\xc5\xbeevi\xc4\x8diaus iniciatyva, ji jung\xc4\x97 apie du \xc5\xa1imtus nari\xc5\xb3._NEWLINE_Organizacijos tikslas \xe2\x80\x93 \xc5\xa1viesti ir kult\xc5\xabri\xc5\xa1kai ugdyti tiek tuometiniame Vilniaus gubernijos centre Vilniuje, tiek ir jo apylink\xc4\x97se gyvenan\xc4\x8dius lietuvius. Rengdavo paskaitas, koncertus, teatro spektaklius, poilsio vakarus. \xc4\xae draugijos chor\xc4\x85 susib\xc5\xabr\xc4\x97 apie 50 daininink\xc5\xb3, repertuar\xc4\x85 sudar\xc4\x97 daugiausiai lietuvi\xc5\xb3 kompozitori\xc5\xb3 Mikalojaus Konstantino \xc4\x8ciurlionio, Miko Petrausko, \xc4\x8ceslovo Sasnausko, Stasio \xc5\xa0imkaus ir Juozo Naujalio k\xc5\xabriniai. 1914 m. buvo \xc4\xafdainuota ir i\xc5\xa1leista plok\xc5\xa1tel\xc4\x97. Choro vadovai: J.Ku\xc4\x8dinskas, V.Lopata, P.Marcinkevi\xc4\x8dius, K.Dir\xc5\xbeys, P.Adomavi\xc4\x8dius. Veik\xc4\x97 vokalinis ansamlis ir orkestras \xe2\x80\x93 abiem vadovavo. J.Ku\xc4\x8dinskas.  Populiar\xc5\xabs buvo draugijos organizuojami vakarai \xe2\x80\x93 vien tik 1910 m. j\xc5\xb3 buvo surengta 89, i\xc5\xa1 kuri\xc5\xb3 17 su vaidinimais._NEWLINE_Prasid\xc4\x97jus Pirmajam pasauliniam karui draugijos veikla nutr\xc5\xabko.'